Document ID: 32013R0457

KOMISIJAS ĪSTENOŠANAS REGULA (ES) Nr. 457/2013
(2013. gada 16. maijs),
ar ko atkāpjas no Regulas (EK) Nr. 412/2008 un Regulas (EK) Nr. 431/2008 attiecībā uz importa tarifa kvotām liellopu gaļai laikposmam no 2013. gada 1. jūlija līdz 2014. gada 30. jūnijam
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula” (1)), un jo īpaši tās 144. panta 1. punktu saistībā ar 4. pantu,
tā kā:
(1)
Ar Komisijas 2008. gada 8. maija Regulu (EK) Nr. 412/2008, ar ko atver pārstrādei paredzētas saldētas liellopu gaļas importa tarifu kvotu un paredz tās pārvaldību (2), atvēra 63 703 tonnu ikgadēju importa tarifa kvotu tādas neatkaulotas, saldētas liellopu gaļas ekvivalentam, kura paredzēta pārstrādei Savienībā, laikposmam no 1. jūlija līdz nākamā gada 30. jūnijam, to sadalot četros apakšperiodos. Importēšanas tiesību pieteikumus šim tarifa kvotas periodam iesniedz tā mēneša pirmajās septiņās dienās, kas ir pirms kārtējā apakšperioda sākuma. Tomēr kopējais gada apjoms ir pieejams no pirmā apakšperioda.
(2)
Ar Komisijas 2008. gada 19. maija Regulu (EK) Nr. 431/2008, ar ko atver tarifa kvotu saldētai liellopu gaļai ar KN kodu 0202 un produktiem ar KN kodu 0206 29 91 un paredz tās pārvaldību (3), atvēra 53 000 tonnu ikgadēju importa tarifa kvotu saldētai liellopu gaļai laikposmam no 1. jūlija līdz nākamā gada 30. jūnijam. Importēšanas tiesību pieteikumus šim tarifa kvotas periodam iesniedz 1. jūnijā, kas ir pirms importa tarifa kvotas perioda sākuma.
(3)
Ņemot vērā Horvātijas pievienošanos Eiropas Savienībai 2013. gada 1. jūlijā, ir jādod atļauja importētājiem no Horvātijas izmantot šīs importa kvotas. Tāpēc ir jāparedz atkāpes no Regulas (EK) Nr. 412/2008 un Regulas (EK) Nr. 431/2008 attiecībā uz pieteikumu iesniegšanas termiņiem. Tomēr šīm atkāpēm nevajadzētu negatīvi ietekmēt ne dalībvalstu ekonomikas dalībniekus, nedz arī šo kvotu pārvaldības efektivitāti.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regula (EK) Nr. 412/2008
Atkāpjoties no Regulas (EK) Nr. 412/2008 6. panta 2. punkta, importēšanas tiesību pieteikumus attiecībā uz apakšperiodu no 2013. gada 1. jūlija līdz 2013. gada 30. septembrim iesniedz no 2013. gada 1. līdz 5. jūlijam un jebkurā gadījumā ne vēlāk kā 2013. gada 5. jūlijā plkst. 13.00 pēc Briseles laika.
2. pants
Regula (EK) Nr. 431/2008
1. Atkāpjoties no Regulas (EK) Nr. 431/2008 5. panta 1. punkta, importēšanas tiesību pieteikumus attiecībā uz importa tarifa kvotas periodu, kas sākas 2013. gada 1. jūlijā, iesniedz no 24. jūnija līdz 5. jūlijam un jebkurā gadījumā ne vēlāk kā 2013. gada 5. jūlijā plkst. 13.00 pēc Briseles laika.
2. Atkāpjoties no Regulas (EK) Nr. 431/2008 5. panta 3. punkta, attiecībā uz importa tarifa kvotas periodu, kas sākas 2013. gada 1. jūlijā, dalībvalstis paziņo Komisijai par kopējiem daudzumiem, kas pieprasīti importēšanas tiesību pieteikumos, ne vēlāk kā 2013. gada 12. jūlijā plkst. 13.00 pēc Briseles laika.
3. pants
Stāšanās spēkā
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 16. maijā

Labels: 3
15
17
18